Zadeva C-273/12

Directeur général des douanes et droits indirects in Chef de l’agence de poursuites de la Direction nationale du renseignement et des enquêtes douanières

proti

Harry Winston SARL

(Predlog za sprejetje predhodne odločbe, ki ga je vložilo Cour de cassation (Francija))

„Carinski zakonik Skupnosti — Uredba (EGS) št. 2913/92 — Člen 206 — Nastanek carinskega dolga — Tatvina blaga, danega v postopek carinskega skladiščenja — Pojem ‚nepovratna izguba blaga zaradi višje sile‘ — Direktiva 2006/112/ES — Člen 71 — Davek na dodano vrednost — Obdavčljivi dogodek — Obveznost obračuna davka“

Povzetek – Sodba Sodišča (drugi senat) z dne 11. julija 2013

Vprašanja za predhodno odločanje – Pristojnost Sodišča – Opredelitev upoštevnih elementov prava Unije (člen 267 PDEU) Carinska unija – Nastanek carinskega dolga pri uvozu po odstranitvi blaga, zavezanega uvoznim dajatvam, izpod carinskega nadzora – Pojem odstranitve – Tatvina blaga, danega v postopek carinskega skladiščenja – Vključitev (Uredba Sveta št. 2913/92, členi 202, 203(1), 204(1)(a) in 206) Uskladitev davčnih zakonodaj – Skupni sistem davka na dodano vrednost – Obdavčljivi dogodek in obveznost obračuna davka – Uvoz blaga – Tatvina blaga, danega v postopek carinskega skladiščenja – Obveznost obračuna davka od nastanka obveznosti obračuna carinskih dajatev (Uredba Sveta št. 2913/92, člen 203; Direktiva Sveta 2006/112, člen 71(1), drugi pododstavek)

Glej besedilo odločbe. (Glej točko 24.) Člen 203(1) Uredbe št. 2913/92 o carinskem zakoniku Skupnosti je treba razlagati tako, da tatvina blaga, danega v postopek carinskega skladiščenja, pomeni odstranitev navedenega blaga v smislu tega člena, ki povzroči nastanek carinskega dolga pri uvozu. Člen 206 navedene uredbe je mogoče uporabiti samo v položajih, ko lahko carinski dolg nastane na podlagi členov 202 in 204(1)(a) te uredbe. Pojem odstranitve izpod carinskega nadzora iz člena 203(1) Uredbe št. 2913/92 je treba namreč razumeti kot vsako dejanje ali opustitev, ki pristojnim carinskim organom preprečuje, čeprav začasno, dostop do blaga pod carinskim nadzorom in izvajanje nadzora, predvidenega s carinskimi predpisi. Za tak primer gre, kadar je bilo blago, ki je dano v odložni postopek, ukradeno. (Glej točke 29, 30, 36 in točko 1 izreka.) Člen 71(1), drugi pododstavek, Direktive 2006/112/ES o skupnem sistemu davka na dodano vrednost je treba razlagati tako, da tatvina blaga, danega v postopek carinskega skladiščenja, povzroči nastanek obdavčljivega dogodka in obveznost obračuna davka na dodano vrednost. Če namreč v skladu s členom 203 Uredbe št. 2913/92 o carinskem zakoniku Skupnosti carinski dolg nastane ob odstranitvi blaga, danega v postopek carinskega skladiščenja, izpod carinskega nadzora, kar pomeni ob tatvini navedenega blaga, je sočasno nastala obveznost obračuna davka na dodano vrednost v skladu s členom 71(1), drugi pododstavek, Direktive 2006/112. (Glej točki 42 in 45 ter točko 2 izreka.)

Zadeva C-273/12

Directeur général des douanes et droits indirects in Chef de l’agence de poursuites de la Direction nationale du renseignement et des enquêtes douanières

proti

Harry Winston SARL

(Predlog za sprejetje predhodne odločbe, ki ga je vložilo Cour de cassation (Francija))

„Carinski zakonik Skupnosti — Uredba (EGS) št. 2913/92 — Člen 206 — Nastanek carinskega dolga — Tatvina blaga, danega v postopek carinskega skladiščenja — Pojem ‚nepovratna izguba blaga zaradi višje sile‘ — Direktiva 2006/112/ES — Člen 71 — Davek na dodano vrednost — Obdavčljivi dogodek — Obveznost obračuna davka“

Povzetek – Sodba Sodišča (drugi senat) z dne 11. julija 2013

Vprašanja za predhodno odločanje — Pristojnost Sodišča — Opredelitev upoštevnih elementov prava Unije (člen 267 PDEU) Carinska unija — Nastanek carinskega dolga pri uvozu po odstranitvi blaga, zavezanega uvoznim dajatvam, izpod carinskega nadzora — Pojem odstranitve — Tatvina blaga, danega v postopek carinskega skladiščenja — Vključitev (Uredba Sveta št. 2913/92, členi 202, 203(1), 204(1)(a) in 206) Uskladitev davčnih zakonodaj — Skupni sistem davka na dodano vrednost — Obdavčljivi dogodek in obveznost obračuna davka — Uvoz blaga — Tatvina blaga, danega v postopek carinskega skladiščenja — Obveznost obračuna davka od nastanka obveznosti obračuna carinskih dajatev (Uredba Sveta št. 2913/92, člen 203; Direktiva Sveta 2006/112, člen 71(1), drugi pododstavek)